|  |  |
| --- | --- |
| **БАТЛАВ:**“МЭДЭЭЛЭЛ, ТЕХНОЛОГИЙН ҮНДЭСНИЙ ПАРК” ТӨААТҮГ-ЫН ЗАХИРАЛ                                                               Ж.ЗОЛЗАЯА  |  |
|  |  |

**АЖИЛ ГҮЙЦЭТГЭХ ГЭРЭЭ**

202....оны ... -р сарын ... -ны өдөр                                                             Улаанбаатар хот

Энэхүү Ажил гүйцэтгэх гэрээ (цаашид “Гэрээ” гэх)-г нэг талаас Мэдээлэл, технологийн үндэсний парк (цаашид “Захиалагч” гэх), түүнийг төлөөлж................................, нөгөө талаас “..................” /РД:......................./ (цаашид “Гүйцэтгэгч” гэх), түүнийг төлөөлж ............................................. (цаашид хамтад нь “Талууд” гэх) нар Монгол Улсын Иргэний хууль болон холбогдох хууль, тогтоомж, гэрээнд заасан ажлыг хийж гүйцэтгэхийн тулд харилцан тохиролцсоны үндсэн дээр байгуулав.

**Нэг. Ерөнхий зүйл**

* 1. Гүйцэтгэгч нь гэрээний хавсралтад жагсаасан ажлуудыг аливаа эрхийн доголдолгүй, мэргэжлийн түвшинд гүйцэтгэх, Захиалагч нь ажлын гүйцэтгэлийг актаар хүлээн авч, хэлэлцэн тохирсон хөлсийг гэрээнд заасан хугацаанд шилжүүлэхтэй холбогдсон талуудын эдлэх эрх, хүлээх үүрэг, хариуцлагыг зохицуулахад гэрээний зорилго оршино.

**Хоёр. Гэрээний хугацаа, төлбөр**

* 1. Гүйцэтгэгч нь гэрээт ажлыг 202....оны .... дүгээр сарын .....-ны өдрөөс ... дүгээр сарын .....-ний өдрийг дуустал хугацаанд гүйцэтгэнэ.
	2. Гэрээт ажлын хөлс ............................ /......................... сая/ төгрөг байх ба энэ дүнд НӨАТ багтсан дүн болно.
		1. Захиалагчийн ажлын хөлс урьдчилгаа төлбөр болох ............................/.............................../ төгрөгийг гэрээ байгуулснаас хойш ажлын 5 хоногийн дотор үлдэх ..................................../................................../ төгрөгийг........оны  дугаар сарын.....-ний өдрийн дотор Гүйцэтгэгчийн нэр дээрх ..................... банкны .................... тоот дансанд нэхэмжлэх болон гэрээ дүгнэсэн актыг үндэслэн 100 хувь шилжүүлнэ. /шаардлагатай бол оруулах/
	3. Гүйцэтгэгч нь нэмэгдсэн өртгийн албан татварын тухай хуулийн 17.3.1-т заасны дагуу захиалагчаас төлбөр хүлээн авахаас өмнө дээрх хуулийн 17.3.4-т заасан холбогдох мэдээллийг татварын нэгдсэн системд илгээнэ.
	4. Гүйцэтгэгч нь гэрээ байгуулсны дараа гэрээний үнийг нэмэгдүүлэх эрхгүй.

**Гурав.  Гүйцэтгэгчийн эрх, үүрэг**

* 1. Гэрээний төлбөрийг гэрээнд заасны дагуу төлөхийг Захиалагчаас шаардах эрхтэй.
	2. Гүйцэтгэгчээс хамааралгүй, өөр бусад шалтгаан болох гэнэтийн давагдашгүй хүчин зүйлийн улмаас Захиалагчид учирсан хохирлыг Гүйцэтгэгч хариуцахгүй.
	3. Өөрийн гүйцэтгэж байгаа гэрээгээр хүлээсэн ажил, үйлчилгээнд тогтмол хяналт тавьж, өөрийн ажилтан, албан хаагчдын ажлын гүйцэтгэлд хариуцлага хүлээнэ.
	4. Захиалагчаас хөлс төлөлтийн талаар гарсан зөрчлийг арилгуулахаар шаардлага тавих, хохирлыг нэхэмжлэх эрхтэй.
	5. Ажил гүйцэтгэхээс өмнөх хугацаанд гэрээт ажил, үйлчилгээнд доголдол гарвал өөрийн зардлаар нэн даруй засварлах үүрэгтэй.
	6. Ажил гүйцэтгэгч нь хүлээсэн үүргээ бүрэн болон хэсэгчлэн биелүүлэх боломжгүй болсон тохиолдолд энэ тухай Захиалагчид нэн даруй мэдэгдэх үүрэгтэй бөгөөд учирсан бэрхшээлийг арилгахын тулд боломжтой бүхий л ажил, үйлчилгээг оруулан гүйцэтгэж ажиллана.
	7. Захиалагчийн бичгээр гаргасан зөвшөөрөлгүйгээр гүйцэтгэгч нь гэрээгээр хүлээсэн үүргээ бусад этгээдээр гүйцэтгүүлэхийг хориглоно.
	8. Гүйцэтгэгч талын үйл ажиллагаа, ажилчдын буруутай үйлдлийн улмаас Захиалагчийн зохион байгуулж буй арга хэмжээнд доголдол үүсэх, аливаа хэлбэрээр хохирол учруулбал гарсан хохирлыг бүрэн барагдуулна.
	9. ................................

**Дөрөв. Захиалагчийн эрх, үүрэг**

* 1. Гүйцэтгэгчийн ажил, үйлчилгээтэй холбоотой гарсан аливаа зөрчлийг арилгуулахаар Гүйцэтгэгчид шаардлага тавих эрхтэй.
	2. Гэрээт ажил, үйлчилгээний явц, үр дүнг тухай бүр шалгаж, шаардлагатай гэж үзвэл өөрийн төлөөлөгчөөр дамжуулан санал, зөвлөмж хүргүүлж шийдвэрлүүлэх эрхтэй.
	3. Гүйцэтгэгч гэрээний үүргээ хангалтгүй биелүүлсэн, биелүүлээгүй эсхүл гэрээнд заасан ажил, үр дүнг хүлээлгэн өгөх боломжгүй болсон тохиолдолд ажил гүйцэтгүүлсний төлбөрийг төлөхөөс татгалзан, гэрээг нэг талын санаачилгаар цуцлах эрхтэй.
	4. Захиалгад заасан ажил, үйлчилгээ стандартын шаардлага хангаагүй, захиалагчийн шаардлагад нийцээгүй (Захиалагчийн хүсэл, шаардлагын дагуу гэрээний зүйлийг гүйцэтгээгүй, батлагдсан хөтөлбөр, хуваариас өөрөөр гүйцэтгэсэн г.м) тохиолдолд гэрээг гүйцэтгүүлэхээс татгалзах, шаардлага тавих, шаардлагыг хүлээн аваагүй тохиолдолд Бусад этгээдээр гүйцэтгүүлэх, үүнтэй холбогдон гарсан зардлыг гүйцэтгэгчээр нөхөн төлүүлэх (төлөх ёстой төлбөрөөс суутган авах), ажлын хөлсийг төлөхгүй байх эрхтэй.
	5. Гүйцэтгэгчийг ажлаа саадгүй явуулахад шаардлагатай талбайн болон бусад тог ашиглах зөвшөөрлүүдээр хангах үүрэгтэй.
	6. Ажлын хөлсийг тохиролцсон хугацааны дагуу Гүйцэтгэгчид төлөх үүрэгтэй.
	7. Гэрээт ажлыг гүйцэтгэхэд шаардагдах мэдээ, мэдээлэл, материал, зааварчилгааг цаг тухайд нь өгөх үүрэгтэй ба шаардлагатай тохиолдолд хүн хүчний туслалцаа үзүүлж болно.
	8. Захиалагч талын буруутай үйл ажиллагааны улмаас Гүйцэтгэгч талын энэхүү гэрээний хавсралтад заасан ажил, үйлчилгээнд доголдол гарвал “Захиалагч” тал хохирлыг бүрэн барагдуулна.
	9. ................................

**Тав. Мэдээллийн нууцлал**

* 1. Талууд гэрээг хэрэгжүүлэхтэй холбогдон харилцан солилцсон мэдээлэл, баримтын нууцлалыг гэрээ байгуулагдсанаас эхлэн хугацаагүйгээр чанд хадгалах бөгөөд нөгөө тал зөвшөөрөл олгосон эсвэл хууль тогтоомжоор шаардсанаас бусад тохиолдолд аливаа бусад этгээдэд задруулахгүй, дамжуулахгүй, нийтэд ил болгохгүй байх, гэрээнд заагдаагүй зорилгоор ашиглахгүй байхаар тохиролцов.

**Зургаа. Гэнэтийн давагдашгүй хүчин зүйлс**

* 1. Гэнэтийн давагдашгүй хүчин зүйл /газар хөдлөлт, байгалийн гэнэтийн үзэгдэл болох цас, бороо орох, шороо шуурах, үерийн аюул, дайны болон дайн бүхий байдал, онц байдал зарлах, төрийн эрх бүхий байгууллагын шийдвэрээр хөл хорио тогтоох/-ийн улмаас талууд энэхүү гэрээгээр хүлээсэн үүргээ биелүүлэх боломжгүй бол Талууд хариуцлага хүлээхгүй бөгөөд гэнэтийн давагдашгүй хүчин зүйл үргэлжлэх хугацаагаар энэхүү гэрээний хэрэгжилт 1 жилийн хугацаагаар хойшилно.
	2. Гэнэтийн давагдашгүй хүчин зүйлийн улмаас үүргээ гүйцэтгэх боломжгүй тохиолдолд тухайн тал нөгөө талдаа үүссэн нөхцөл байдлын талаар мэдэгдэж, энэ талаар эрх бүхий байгууллагаар тодорхойлуулсан байна.

**Долоо. Гэрээнд нэмэлт, өөрчлөлт оруулах,**

**гэрээг цуцлах, дуусгавар болгох**

* 1. Энэхүү гэрээнд хоёр тал харилцан тохиролцсоны үндсэн дээр бичгээр нэмэлт, өөрчлөлт оруулж болох бөгөөд эх хувьд засварласан буюу бусад аргаар оруулсан аливаа нэмэлт өөрчлөлтийг хүчингүйд тооцно.
	2. Талууд энэ гэрээ хүчин төгөлдөр болсны дараа гэрээнээс татгалзах, гэрээг үндэслэлгүйгээр цуцлахгүй байхыг эрмэлзэнэ.
	3. Гэрээ дараах нөхцөлөөр дуусгавар болгоно:
		1. Талууд харилцан тохиролцсон.
		2. Гэрээний нөхцөл бүрэн биелэгдсэн.
	4. Гэрээ дараах нөхцөлөөр цуцлагдаж болно:
		1. Гэрээнд заасан үүргээ гүйцэтгэхийг удаа дараа шаардуулсан.
		2. Гэрээний үүргийг ноцтой зөрчсөн.
		3. Гэрээний хавсралтад заасан гол нөхцөл биелэгдээгүй.

**Найм. Бусад зүйл**

* 1. Гэрээг хоёр хувь үйлдэж талууд тус бүр нэг хувийг хадгалах ба эдгээр хувь нь хууль зүйн хувьд адил хүчинтэй байна.
	2. Талуудын эрх бүхий төлөөлөгчид өөрчлөгдсөн эсэхээс үл хамааран энэхүү гэрээ хүчин төгөлдөр үйлчилнэ.
	3. Гэрээний аль нэг тал гэрээгээр хүлээсэн үүргээ хугацаанд нь эсхүл зохих ёсоор гүйцэтгээгүй үүргийн үнийн дүнгийн 0,5 хувийн алданги нөгөө талдаа төлөх үүрэгтэй байна.
	4. Энэхүү гэрээгээр зохицуулаагүй аливаа харилцааг Монгол Улсад хүчин төгөлдөр үйлчилж байгаа хууль тогтоомжийн дагуу зохицуулна.
	5. Энэхүү гэрээгээр зохицуулж байгаа харилцаатай холбоотой асуудлаар талуудын хооронд маргаан үүссэн тохиолдолд аль болох зөвшилцлийн журмаар шийдвэрлэх бөгөөд нэгдсэн шийдэлд хүрч чадаагүй тохиолдолд шүүхэд хандаж шийдвэрлүүлнэ.
	6. Оролцогч талууд урьдчилан нөгөө талдаа бичгээр мэдэгдэхгүйгээр энэхүү гэрээг бүхэлд нь болон хэсэгчлэн бусдад шилжүүлэх, засварлах, өөрчлөхийг хориглох ба хэрэв зайлшгүй шинэчлэлт, өөрчлөлт оруулах шаардлагатай гэж үзвэл талуудын эрх бүхий хүмүүс харилцан тохиролцож уг гэрээнд нэмэлт өөрчлөлт оруулна.

**ГЭРЭЭ БАЙГУУЛСАН:**

|  |  |
| --- | --- |
| **ЗАХИАЛАГЧИЙГ ТӨЛӨӨЛЖ:** .................................................................................................Хаяг: УБ хот, Сүхбаатар дүүрэг, 8-р хороо, Бага тойруу49, Өөрийн байр222 тоот   Утас: 11-321900                      И-мэйл:......................... | **ГҮЙЦЭТГЭГЧИЙГ ТӨЛӨӨЛЖ:**....................................................................Хаяг: УБ хот, .................. дүүрэг, ................ тоотУтас:.....................И-мэйл: ..................... |